
Situaţie ȘOCANTĂ în Capitală! O femeie și-a găsit apartamentul 
ocupat de persoane necunoscute: „Mi-au decupat ușa” 


O femeie din București trece printr-o situaţie greu de imaginat. A mers să 
verifice apartamentul în care stă ocazional fiul ei, plecat în afara ţării, dar a avut 
parte de un șoc când a ajuns la ușa locuinţei. Nu doar că a găsit încuietoarea 
schimbată, dar în casă se aflau persoane necunoscute. 


Femeia în vârstă de 65 de ani, pensionară, s-a trezit într-o situație șocantă, motiv pentru 
care a sesizat oamenii legii. 


Femeia și-a găsit încuietoarea schimbată, iar în casă - o familie cu șase copii. Proprietara 
a chemat poliția, dar legea spune nu îi poate scoate pe oameni din casă fără ordin 
judecătoresc, potrivit Digi24. 


Proprietară: „Au decupat ușa” 


„Mi-au schimbat ială, tot, mi-au decupat ușa și spun că au închiriat de la o noră. Eu nici 
nu am noră”, spune proprietara apartamentului, pentru postul TV. 


Pensionara este proprietara unui apartament situat în sectorul 5 al Capitalei. În care 
locuiește fiul acesteia, ocazional, când acesta se întoarce din străinătate. Situația 
halucinantă a ieșit la iveală săptămâna trecută, când femeia a mers să vadă dacă totul 
este în regulă în apartament. 


Pensionara a fost puternic surprinsă încă din clipa în care a încercat să bage cheia în ușă. 


A observat că încuietoarea era schimbată. Când i s-a deschis, a constatat că interiorul 
casei se aflau o femeie necunoscută cu șase copii. 


„Nu se închiriază cu contract în ghetou” 


În schimb, femeia care s-a „instalat” în apartamentul pensionarei susține că stă cu chirie, 
dar că nu are și un contract. 


„Nu se închiriază cu contract în ghetou”, a răspuns aceasta, întrebată despre acest aspect. 


A fost chemată poliția, dar familia de așa-ziși „chiriași” nu a putut fi dată afară. Dar se fac 
cercetări. „S-au deplasat polițiști care au efectuat cercetări la fața locului. Cercetările sunt 
continuate de secția 18 sub supravegherea parchetului pentru infracțiunea de tulburare 
de posesie. În astfel de cazuri legea spune că o persoană poate fi evacuată doar cu ordin 
judecătoresc”, a declarat Crina Eșanu, purtătoarea de cuvânt a Poliției Capitalei. 

